વર્તમાન સમયમાં રાજેશ્વરી બેનની તબિયત વધુ બગડી છે. પ્રેશર, થાયરૉઇડ, સ્પોન્ડીલાઈટીસ, કેન્સર ફરી વાર ન થાય એની દવાઓ તો ચાલુ જ છે. ઉપરાંત હવે એ રાતની પથારીમાં લાંબા થઈને સૂએ તો તેમના શરીરનું પાણી ફેફસામાં ભરાઈ જાય છે એટલે એમને શ્વાસ લેવામાં તકલીફ પડે અને બેઠા થઈ જવું પડે. પરિણામે રાત તો ખુરસીમાં બેઠા બેઠા જ કાઢવાની. આટલી બધી તકલીફો છતાં રાજેશ્વરી બેનનું મનોબળ તૂટ્યું નથી અને તેના પર જ તે ટકી રહ્યા છે. જો કે તેઓ ઉપરવાળા નું તેડું જ્યારે પણ આવે ત્યારે જવા તૈયાર છે. સલામ છે આ નારીની જિંદાદીલી અને હિંમત ને! ઇશ્વર ને પ્રાર્થના કે તેમની તકલીફો ઓછી કરે અને તેમને સુખ-શાંતિ ભર્યું શેષ આયુષ્ય જીવવા મળે...